62024CO0827_INF
Tiesas (devītā palāta) 2025. gada 2. septembra rīkojums –
Direct Line Inox Impex u.c.
(lieta C‑827/24)
Lūgums sniegt prejudiciālu nolēmumu – Tiesas Reglamenta 99. pants – Skaidri no judikatūras izsecināma atbilde – Kopējā tirdzniecības politika – Antidempinga maksājumi – Tādu Ķīnas izcelsmes nerūsējošā tērauda bezšuvju caurulīšu imports, kuru aukstā apstrāde veikta Indijā – Regula (ES) 2016/1036 – 13. panta 1. punkts – Apiešana – Izslēgšana – Būtiska apstrāde vai pārstrāde – Muitas savienība – Regula (ES) Nr. 952/2013 – Savienības Muitas kodekss – 60. panta 2. punkts – Preču izcelsmes iegūšana – Primārais noteikums, ar kuru ir liegta izcelsmes maiņa tērauda caurulītēm, kam pēc aukstās apstrādes veikta karstā apstrāde
Kopējā tirdzniecības politika – Aizsardzība pret dempinga praksi – Apiešana – Izslēgšana – Ķīnas izcelsmes dzelzs vai tērauda bezšuvju cauruļu vai caurulīšu aukstā apstrāde Indijā – Preču izcelsme – Noteikšana – Nozīmīga apstrāde vai pārstrāde – Eiropas Komisijas konstatējums par minēto produktu nozīmīgu pārstrādi – Pēdējā nozīmīgā ekonomiski pamatotā pārstrāde vai apstrāde, kas minētajām precēm piešķir Indijas izcelsmi
(Eiropas Parlamenta un Padomes Regulas Nr. 952/2013 60. panta 2. punkts un Regulas 2016/1036 13. panta 1. punkts)
(skat. 22.–31. punktu)
Rezolutīvā daļa
Eiropas Parlamenta un Padomes Regulas (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis, 13. panta 1. punkts un Eiropas Parlamenta un Padomes Regulas (ES) Nr. 952/2013 (2013. gada 9. oktobris), ar ko izveido Savienības Muitas kodeksu, 60. panta 2. punkts
jāinterpretē tādējādi, ka
tādu Ķīnas izcelsmes dzelzs vai tērauda bezšuvju cauruļu vai caurulīšu aukstā apstrāde Indijā, attiecībā uz kurām Eiropas Komisija ir konstatējusi, ka šīs preces ir būtiski pārveidotas, jo neatgriezeniski ir mainītas to būtiskās īpašības, ir apstrāde vai pārstrāde, kas liedz piemērot Regulas 2016/1036 13. panta 1. punktu, un “pēdējā nozīmīgā, ekonomiski pamatotā pārstrāde vai apstrāde” Regulas Nr. 952/2013 60. panta 2. punkta izpratnē, minētajām precēm piešķir Indijas izcelsmi.